Leányom, leányom, mi a bajod
Leányom, leányom, mi a bajod?
Talán igen nagy nyavalyád vagyon.
Szaladj te kis gyerek, a borbélyért.
Nem kell nekem anyám, semmi orvos,
Mert az én nyavalyám igen titkos.

Minapában ugy jártam egy legénynyel,
Nem aludtam tőle egész éjjel.
     Leányok, leányok rólam tanuljatok,
     Másoknak is példát mutassatok.
     Legényekkel szembe ne álljatok.
     Regulákon kivül ne járjatok.
Népköltészet